b"\n_START_ARTICLE_\nMartin Whitmarsh\n_START_SECTION_\nKarriere\n_START_PARAGRAPH_\nEtter at han i 1980 fullf\xc3\xb8rte sine studier i maskinteknikk ved Portsmouth Polytechnic (n\xc3\xa5 University of Portsmouth), begynte Whitmarsh \xc3\xa5 arbeide for British Aerospace (n\xc3\xa5 BAE Systems) som ingeni\xc3\xb8r innen strukturell analyse ved selskapets anlegg i Hamble-le-Rice. Han ble forfremmet til en rolle innen forskning og utvikling p\xc3\xa5 avanserte komposittstrukturer og overf\xc3\xb8rt til BAe's anlegg i Weybridge. Etter en tid der returnerte han til Hamble-le-Rice, hvor han fikk fikk ansvaret for produksjonen av flyskrogene til Hawk og Harrier-flyene. I 1988 ble avdelingen skilt ut som eget selskap, Aerostructures Hamble Ltd, og han ble forfremmet til produksjonssjef (Manufacturing Director).\n_START_SECTION_\nMcLaren\n_START_PARAGRAPH_\nWhitmarsh forlot i 1989 BAE for \xc3\xa5 begynne i McLaren som driftssjef, og ble i 1997 forfremmet til direkt\xc3\xb8r med ansvar for driften av McLarens F1-organisasjon og dens partners og sponsorer. Dette gjorde det mulig for den dav\xc3\xa6rende teamsjefen Ron Dennis \xc3\xa5 konsentrere seg om andre aspekter innen McLaren Group. I 2005 ble han utnevnt til driftsdirekt\xc3\xb8r (Chief Operating Officer) for McLaren Racing._NEWLINE_Den 1. mars 2009 gikk Ron Dennis av som teamsjef for McLaren Racing for \xc3\xa5 innta en rolle i McLaren Automotive, hvor han planla \xc3\xa5 \xc3\xb8ke selskapets satsing p\xc3\xa5 bilproduksjon, og Whitmarsh ble utnevnt som ny teamsjef. Etter \xc3\xa5 ha startet 2009-sesongen med en bil som ikke var konkurransedyktig, forbedret McLaren seg slik at de ved sesongslutt tok tredjeplassen i konstrukt\xc3\xb8rmesterskapet, et poeng foran Ferrari. I andre halvdel av sesongen scored McLaren mest poeng av alle lagene._NEWLINE_I mars 2010 ble Whitmarsh valgt til president for Formula One Teams Association (FOTA), hvor han erstattet Ferraris styreformann og FOTA's grunnlegger, Luca Cordero di Montezemolo._NEWLINE_Etter en svak 2013-sesong ble Whitmarsh i januar 2014 fjernet fra stillingen som teamsjef og CEO i McLaren Racing, og ble erstattet av sin forgjenger Ron Dennis."